ไฟแนนซ์ทูเดย์
โดย...ภูคา
17 ก.พ. 2560

โดย...ภูคา 
พล.ต.ฉลองรัฐ นาคอาทิตย์ ผู้อำนวยการ สำนักงานสลากกินแบ่งรัฐบาล เห็นเป็นคนพูดน้อยแต่บอกเลยว่างานแก้ปัญหาสลากเกินราคาไม่เคยเงียบเจอหน้าผู้สื่อข่าวแต่ละทีมีมาตรการใหม่ๆ ตลอดล่าสุดกำลังศึกษาเรื่องให้สำนักงานสลากฯ พิมพ์สลากใบเดียวราคา 80 บาท แล้วนำเลขสวยมาจัดชุดขายตามราคา เย้ยแม่ค้าที่โก่งราคาสลากชุด
ยกตัวอย่างเช่นถ้าซื้อ 5 ใบ ตกราคา 600 บาท แต่ถ้าซื้อสลากชุดที่สำนักงานสลากฯ จัดให้ จะได้ในราคา 400 บาท แต่ต้องระวังว่าจะเจอแม่ค้าตลบหลัง เอาสลากชุดของสำนักงานสลากฯ ไปขายเกินราคาอีกรอบหนึ่งด้วย
ด้าน ชาติชายพยุหนาวีชัย ผู้อำนวยการธนาคารออมสิน ได้ฤกษ์เปิดตัวบัตรเดบิต “Barbie’s GSB Gen Card” เลือกลายบาร์บี้ ตุ๊กตาแฟชั่นสุดฮอต สวยหวานเรียกว่าน้ำตาลจะเกาะบัตร ส่วนหนุ่มท่านใดจะเลือกใช้บัตรนี้ต้องทำใจหน่อย เพราะมันชมพูหวานแหวว